050613

(คำแปล)

วันมีผลบังคับ: [ระบุวันโหลด]

**นโยบายความเป็นส่วนตัวของเว็บไซต์การศึกษาของคลีนิกข์**

เรา เว็บไซต์การศึกษาของคลีนิกข์ เคารพความเป็นส่วนตัวของท่าน และเล็งเห็นความสำคัญของสัมพันธภาพที่เรามีอยู่กับท่าน การที่ท่านเยี่ยมชมเว็บไซต์นี้ ซึ่งปัจจุบันตั้งอยู่ที่ **http://www.cliniqueeducation.com** (“***ไซต์***”) จะอยู่ภายใต้บังคับของนโยบายความเป็นส่วนตัวฉบับนี้และข้อกำหนดและเงื่อนไขของเรา [ไฮเปอร์ลิ้งก์ไปที่ข้อกำหนดและเงื่อนไขของเว็บไซต์การศึกษาของคลีนิกข์ – ฉบับเว็บไซต์]

นโยบายความเป็นส่วนตัวฉบับนี้อธิบายประเภทของข้อมูลส่วนบุคคลที่เรารวบรวมไว้ที่ไซต์ วิธีที่เราใช้ข้อมูลดังกล่าวและผู้ใดบ้างที่เราอาจเปิดเผยข้อมูลดังกล่าวให้ทราบ และนโยบายความเป็นส่วนตัวของเรายังได้ระบุถึงมาตรการของเราในการคุ้มครองความมั่นคงปลอดภัยของข้อมูลดังกล่าวตลอดจนวิธีการที่ท่านติดต่อเราเพื่อถามคำถามที่ท่านมีเกี่ยวกับการที่เราจะใช้ข้อมูลส่วนบุคคลของท่าน

โปรดทราบว่านโยบายความเป็นส่วนตัวนี้ใช้บังคับเฉพาะกับข้อมูลที่แจ้งต่อเว็บไซต์การศึกษาของคลีนิกข์เท่านั้น นโยบายฉบับนี้ไม่ใช้บังคับกับข้อมูลอื่นใดหรือข้อความที่มีการสื่อสารอื่นใดที่อ้างถึงคลีนิกข์ เช่น ข้อความสื่อสารจากคลีนิกข์ออนไลน์หรือเคาน์เตอร์คลีนิกข์ที่ตั้งอยู่ในร้านค้าปลีกในอาคาร

**ข้อมูลที่เราเก็บรวบรวมและวิธีที่เราใช้ข้อมูลดังกล่าว**

หากท่านประสงค์จะเข้าร่วมในไซต์ ท่านจะได้รับการร้องขอให้แจ้งข้อมูลเช่น ชื่อแรกและนามสกุลของท่าน ที่อยู่อีเมล ศาสนา ประเทศ ผู้ค้าปลีก ร้าน ภาษาและตำแหน่งงานของท่าน หากท่านเลือกที่จะเข้าร่วมในไซต์ ท่านจะต้องจดทะเบียนที่ไซต์โดยใช้ชื่อผู้ใช้และรหัสผ่าน หากท่านประสงค์มิให้เราเก็บข้อมูลส่วนบุคคลใดจากท่าน โปรดอย่าให้ข้อมูลดังกล่าวแก่เรา

**การใช้ข้อมูลส่วนบุคคลโดยเว็บไซต์การศึกษาของคลีนิกข์**

**ข้อมูลที่เราเปิดเผยและผู้ที่เราเปิดเผยข้อมูลให้ทราบ**

เราจะไม่ให้ข้อมูลส่วนบุคคลของท่านแก่บุคคลภายนอกเพื่อให้บุคคลเหล่านั้นใช้ในการทำการตลาดผลิตภัณฑ์หรือบริการของตนต่อท่านโดยไม่ได้รับความยินยอมจากท่านหรือตามที่ระบุไว้ในข้อ “การโอนธุรกิจ” นอกจากนี้ เราไม่ขายหรือเปิดเผยโดยประการอื่นซึ่งข้อมูลส่วนบุคคลเกี่ยวกับผู้เยี่ยมชมไซต์ของเรายกเว้นในกรณีที่ระบุไว้ในที่นี้

**บริษัทในเครือคลีนิกข์**

เราอาจเปิดเผยข้อมูลส่วนบุคคลของท่านต่อบริษัทในเครือของเราที่จำหน่ายและทำการตลาดผลิตภัณฑ์คลีนิกข์ (“***บริษัทในเครือคลีนิกข์***”) บริษัทในเครือคลีนิกข์อาจใช้ข้อมูลดังกล่าวตามนโยบายความเป็นส่วนตัวฉบับนี้ หากท่านประสงค์มิให้เราเปิดเผยข้อมูลส่วนบุคคลของท่านต่อบริษัทในเครือคลีนิกข์ โปรดอย่าให้ข้อมูลนั้นๆ แก่เรา เราไม่สามารถเสนอผลประโยชน์ของเว็บไซต์การศึกษาของคลีนิกข์แก่บุคคลใดที่มิได้ให้ความยินยอมในการเปิดเผยข้อมูลส่วนบุคคลของตนต่อบริษัทในเครือคลีนิกข์ได้

**บุคคลภายนอก**

เราอาจใช้บริษัทและบุคคลอื่นให้ทำหน้าที่ในนามของเราโดยสอดคล้องกับนโยบายความเป็นส่วนตัวฉบับนี้ ตัวอย่างเช่น บริษัทวิเคราะห์ข้อมูล ผู้เชี่ยวชาญด้านการสนับสนุนลูกค้า ผู้ขายทางอีเมล (email vendors)และบริษัทที่ให้บริการเกี่ยวกับเว็บไซต์ บุคคลภายนอกดังกล่าวอาจได้รับอนุญาตให้เข้าถึงข้อมูลส่วนบุคคลที่จำเป็นในการปฏิบัติหน้าที่ของตน แต่ไม่สามารถใช้ข้อมูลดังกล่าวนอกเหนือจากการใช้ในนามของเราและโดยเป็นไปตามนโยบายความเป็นส่วนตัวฉบับนี้

นอกจากนี้ ในบางกรณี ท่านอาจได้รับการเสนอโอกาสที่จะให้ความยินยอมแก่การเปิดเผยข้อมูลของท่านต่อบุคคลภายนอกเช่น ผู้ร่วมอุปถัมภ์อีเว้นท์หรือกิจกรรมส่งเสริมการขาย หากท่านยินยอม เราจะเปิดเผยข้อมูลของท่านต่อบุคคลภายนอกดังกล่าว และข้อมูลที่ท่านให้นั้นบุคคลภายนอกดังกล่าวอาจนำไปใช้เพื่อวัตถุประสงค์ของพวกเขาเองและโดยเป็นไปตามนโยบายของพวกเขาเอง

**การโอนธุรกิจ**

ในขณะที่เรายังคงพัฒนาธุรกิจของเราต่อไป เราอาจขายทรัพย์สินบางส่วนของเราก็ได้ ในธุรกรรมดังกล่าว ข้อมูลผู้ใช้รวมทั้งข้อมูลส่วนบุคคลนั้น โดยทั่วไปเป็นหนึ่งในบรรดาทรัพย์สินทางธุรกิจที่มีการโอน และโดยการส่งข้อมูลส่วนบุคคลของท่านบนไซต์ ท่านตกลงว่าข้อมูลของท่านอาจมีการโอนไปยังบุคคลดังกล่าวในกรณีดังกล่าวนั้น ท่านอาจเลือกที่จะไม่ให้มีการโอนข้อมูลของท่านในฐานะที่เป็นทรัพย์สินทางธุรกิจก็ได้ โดยติดต่อเราตามที่ระบุไว้ในข้อ “ทางเลือกของท่าน”

**การปฏิบัติตามกฎหมายและการป้องกันการฉ้อฉล**

เราอาจเปิดเผยข้อมูลใดที่เราเห็นว่าจำเป็น ตามดุลพินิจของเราเพียงฝ่ายเดียว ในการปฏิบัติตามกฎหมาย ระเบียบ กระบวนการทางกฎหมาย หรือการร้องขอจากรัฐบาล นอกจากนี้ เราอาจเปิดเผยข้อมูลใดที่เราเชื่อ ตามดุลพินิจของเราเพียงฝ่ายเดียว ว่ามีความจำเป็นหรือเหมาะสมที่จะต้องเปิดเผยเพื่อป้องกันอันตรายทางกายภาพหรือความสูญเสียทางการเงินหรือที่เกี่ยวกับกิจกรรมที่ต้องสงสัยว่าผิดกฎหมายหรือกิจกรรมที่ผิดกฎหมายจริง

**การโอนข้อมูลไปยังประเทศอื่น**

เราอาจโอนข้อมูลส่วนบุคคลที่เราเก็บไว้เกี่ยวกับท่านไปยังสหรัฐฯ ซึ่งอาจไม่มีกฎหมายคุ้มครองข้อมูลอย่างเดียวกับประเทศที่ท่านได้ให้ข้อมูลไว้แต่แรก เมื่อเราโอนข้อมูลของท่านไปยังสหรัฐฯ เราจะปกป้องข้อมูลดังกล่าวตามที่ระบุไว้ในนโยบายความเป็นส่วนตัวฉบับนี้ หากท่านอยู่ในเขตเศรษฐกิจยุโรปหรือสวิตเซอร์แลนด์ เราจะปฏิบัติตามข้อกำหนดของกฎหมายที่ให้ความคุ้มครองอย่างเพียงพอสำหรับการโอนข้อมูลส่วนบุคคลไปยังประเทศนอกเขตเศรษฐกิจยุโรปหรือสวิตเซอร์แลนด์

**วิธีที่เราปกป้องข้อมูลส่วนบุคคล**

เรามีมาตรการป้องกันตามสมควรสำหรับไซต์นี้เพื่อป้องกันมิให้มีการเปิดเผย การใช้ การเปลี่ยนแปลงหรือการทำลายที่ไม่ได้รับอนุญาตซึ่งข้อมูลส่วนบุคคลที่ท่านได้ให้ไว้บนไซต์ หากท่านมีคำถามเกี่ยวกับความมั่นคงปลอดภัยที่ไซต์ของเรา ท่านสามารถส่งอีเมลไปที่ [DDeLEHelp@clinique.com](mailto:DDeLEHelp@clinique.com)

**การปรับปรุงนโยบายความเป็นส่วนตัวของเราให้เป็นปัจจุบัน**

เราอาจแก้ไขนโยบายความเป็นส่วนตัวฉบับนี้เป็นครั้งคราวได้ หากเราตัดสินใจจะเปลี่ยนแปลงนโยบายความเป็นส่วนตัวของเรา เราจะโพสต์นโยบายที่แก้ไขแล้วที่นี่ เราขอเสนอให้ท่านศึกษานโยบายความเป็นส่วนตัวฉบับนี้เป็นระยะๆ โปรดดูวันมีผลบังคับของนโยบายความเป็นส่วนตัวที่ด้านบนของหน้านี้

**ทางเลือกของท่าน**

**การปรับปรุงข้อมูลของท่านให้เป็นปัจจุบัน**

หากท่านประสงค์จะปรับปรุงข้อมูลการติดต่อของท่านให้เป็นปัจจุบัน ท่านสามารถกระทำดังกล่าวได้โดยเข้าไปที่แท็บ “Me” บนไซต์

**การจัดการเกี่ยวกับทางเลือกของท่าน**

ท่านอาจเลือกว่าจะเข้าร่วมในไซต์หรือไม่ก็ได้ ท่านอาจลบบัญชีของท่านบนไซต์ในเวลาใดก็ได้โดยส่งอีเมลถึงเราที่ [DDeLEHelp@clinique.com](mailto:DDeLEHelp@clinique.com)

นอกจากนี้ หากท่านประสงค์จะเปลี่ยนทางเลือกอื่นๆ ของท่าน เช่นในเรื่องเกี่ยวกับการโอนข้อมูลตามที่ระบุไว้ในข้อ “การโอนธุรกิจ” โปรดติดต่อเราที่ [DDeLEHelp@clinique.com](mailto:DDeLEHelp@clinique.com)

**ความคิดเห็น**

เราได้ดำเนินมาตรการจำนวนมากเพื่อให้แน่ใจว่าการที่ท่านเยี่ยมชมไซต์ของเรานั้นเป็นการกระทำที่ยอดเยี่ยมและความเป็นส่วนตัวของท่านจะได้รับการเคารพอยู่เสมอ หากท่านมีคำถาม ความคิดเห็นหรือข้อกังวลใดเกี่ยวกับการปฏิบัติของเราในเรื่องความเป็นส่วนตัว โปรดติดต่อเราโดยทางอีเมลที่ [DDeLEHelp@ clinique.com](mailto:DDeLEHelp@clinique.com)

สงวนลิขสิทธิ์ © Clinique Laboratories LLC. สงวนลิขสิทธิ์ทั่วโลก